**UČNI SKLOP: MED ROMANTIKO IN REALIZMOM**

**Tema: Anton Aškerc, Čaša nesmrtnosti**

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

• z rdečo barvo so označene vsebine oz. cilji nižje ravni zahtevnosti,

• z modro so označene vsebine oz. cilji temeljne ravni zahtevnosti,

• z zeleno pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem umetnostno besedilo, in sicer Aškerčevo pesem *Čaša nesmrtnosti.*
* Pesem *Čaša nesmrtnosti* preberem čim bolj doživeto: s posebno govorico ponazorim razpoloženje v pesmi (interpretativno branje).
* Znam uvrstiti umetnostno besedilo v časovni okvir njegovega nastanka in utemeljim svojo izbiro.
* Doživljam pesemske slike in se zavedam, kakšen vpliv imajo name (npr. na moje razpoloženje); svoje ugotovitve/vtise tudi utemeljim.
* Svoje razumevanje pesemskih slik pojasnim s svojimi besedami.
* Doživljam ritem pesmi, ga povezujem z besedilno stvarnostjo ter opazujem svoje čustvene odzive na menjavo ritma (npr. prepoznavam menjavanje ritma zaradi sprememb razpoloženja, doživljam razliko med hitrim in počasnim ritmom ipd.); svoje ugotovitve/vtise tudi utemeljim.
* Doživljam zvočnost pesmi (npr. zaznavajo ponavljanje posameznih glasov, rimo in pomenska razmerja med rimanimi besedami ipd.) ter jo povezujem s podobami, ki tvorijo besedilno stvarnost; svoje ugotovitve/vtise tudi utemeljim.
* Doživljam likovno podobo pesmi (npr. razlike med verzi (v dolžini) in posebnosti likovne podobe svobodnega verza) ter ugotavljam povezanost likovne podobe s temo/sporočilnostjo pesmi; svoje ugotovitve/vtise tudi utemeljim.
* Prepoznam časovno in čustveno zaznamovane besede/besedne zveze v pesmi, jih razumem in razložim; svoje ugotovitve tudi utemeljim.
* Razumem večpomenske besede/besedne zveze v pesmi.
* Prepoznam morebitne posebnosti prebrane pesmi (npr. rabo nenavadnih besednih zvez, nenavaden besedni red, dolžina povedi, ponavljanje besed/besednih zvez ipd.) in jih povežem s sporočilnostjo prebranega besedila; svoje ugotovitve tudi utemeljim.
* Prepoznam besede/besedne zveze s prenesenim pomenom, razumem, jih poimenujem s strokovnim izrazom (npr. primera, poosebitev/poosebljenje, okrasni pridevek, nagovor/ogovor, obrnjen besedni red/inverzija, pretiravanje, stopnjevanje in refren/pripev, govorniško vprašanje, pomanjševalnice …) ter presojam njihov učinek v pesmi.
* Razumem razliko med lirsko in epsko pesmijo ter jo pojasnim ob obravnavani pesmi; svoje ugotovitve tudi utemeljim.
* Bistvene prvine iz pesmi *Čaša nesmrtnosti* znam ustrezno uporabiti pri interpretativnih in (po)ustvarjalnih odzivih na sprejeto književno besedilo. Svoje doživljanje, razumevanje in vrednotenje pesemskih besedil pokažem tudi s (po)ustvarjalnim tvorjenjem novih besedil (npr. tvorim krajše besedilo, v katerem posnemajo slog pesmi, preoblikujem pesniško besedilo v prozno (parafraziranje), ob pesmi predstavim slogovno zaznamovane zvočne, besedne, skladenjske in besedilne prvine ter njihovo vlogo na pomenski in estetski ravni pesmi ipd.)
* Povzamem sporočilnost pesmi in jo povežem z njenim slogom.
* Znam pojasniti povezanost med temo in sporočilnostjo pesmi.
* Prebrano pesem Soči primerjam tudi s pesmimi drugih avtorjev z isto temo/tematiko, predstavim temeljne podobnosti in razlike med njimi.
* Razumem in pravilno uporabljam literarnovedne izraze: pesniško sredstvo, nagovor/ogovor, metafora, primera, okrasni pridevek, aliteracija/soglasniški stik, rima, ponavljanje, stopnjevanje, lirska pesem, epska pesem, realizem.
* Poznam bistvene podatke o življenju in delu književnika Antona Aškerca ter bistvene značilnosti njegovih del.

**Navodilo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo8/2357/index.html>. |
| 2. Samostojno učenje  (poslušanje, branje besedila) | Nato poslušaj/preberi pesem z naslovom *Čaša nesmrtnosti* v i-učbeniku na povezavi  <https://eucbeniki.sio.si/slo8/2357/index1.html>. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane s pesmijo, in jih najdeš na povezavah  <https://eucbeniki.sio.si/slo8/2357/index2.html>,  <https://eucbeniki.sio.si/slo8/2357/index3.html> in  <https://eucbeniki.sio.si/slo8/2357/index4.html>.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih sestavin te snovi (npr. v obliki miselnega vzorca, preglednice, po opornih točkah ipd.). Pomagaj si s povezavo  <https://eucbeniki.sio.si/slo8/2357/index5.html>.  Nato povzetek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje doživljanja in razumevanja besedila) | Napiši tri besedila, v katerem uporabiš svoje pridobljeno znanje o Aškerčevi pesmi *Čaša nesmrtnosti*. Namige najdeš v 15. nalogi na povezavi  <https://eucbeniki.sio.si/slo8/2357/index8.html>  Nato izdelek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 6. Končno preverjanje znanja | Reši vse naloge v razdelku Preverjanje znanja. |
| 7. Samovrednotenje in načrtovanje učenja za izboljšanje učnih dosežkov | Po obravnavi učne snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal in kako. Tudi ta dokument oddaj v spletno učno okolje, za katerega sta se dogovorila z učiteljem/učiteljico slovenščine. |